56 लाख बिजली उपभोक्ता हो रहे परेशान
सोमवारको सेक्टर 1 के शक्तिभवन चौक पर िबजली की बढ़ी दरों को वापिस लिए जाने को लेकर इनेलो के कार्यकर्त्ताओं ने धरना दिया। सोमवार को कैथल विधानसभा क्षेत्र से आए इनेलो कार्यकर्ताओं ने बिजली की बढ़ी हुई दरों को लेकर सरकार के खिलाफ नारेबाजी की। धरने का नेतृत्व पूर्व सीपीएस रामपाल माजरा ने किया और धरने में पूर्व विधायक प्रदीप चौधरी, कुलभुषण गोयल, प्रदेश कार्यालय सचिव नछत्तर मल्हान भी मौजूद थे।
रामपाल माजरा ने बिजली की बढ़ी हुई दरें वापिस लेने को लेकर भाजपा पर सवाल उठाते हुए कहा कि जितना भी जल्दी हो सके राज्य सरकार बिजली की बढ़ी हुई कीमतें वापस लेने का काम करें और उसका यह फैसला जनहित का फैसला होगा ताकि बिजली उपभोक्ताओं को राहत मिल सकें। उन्होंने कहा कि भाजपा सरकार आने से प्रदेश में विकास को लेकर कोई परिवर्तन नहीं आया और जिन अच्छे दिनों की सरकार बात करती थी, वो अच्छे दिन दूर तक आते नजर नही रहे है।
रामपाल माजरा ने कहा कि चौधरी जननायाक देवीलाल के सिपाही भाजपा सरकार की गलत नीतियों का डटकर विरोध करेगें और बिजली बिलों की बढ़ोत्तरी भी सरकार की ऐसी एक गलत नीति है, जिससे करीब साड़े 56 लाख बिजली उपभोक्ता प्रभावित हुए है और तीन गुणा ज्यादा बिल आने के कारण इस बार बिजली उपभोक्ताओं को भारी बिजली बिल चुकाने पड़े और यहां तक गलत बिल आने का भी सिलसिला आम हो गया है।
hin_Deva hin_Deva hin_Deva hin_Deva